CELEX: C2005/193/08
Language: lv
Date: 2005-08-06 00:00:00
Title: Tiesas Spriedums (otrā palāta) 2005. gada 16. jūnijā apvienotajās lietās C-462/03 un 463/03 (Bundesvergabeamt lūgums sniegt prejudiciālu nolēmumu) Strabag AG, Kostmann GmbH pret Österreichische Bundesbahnen (Publiskie iepirkumi — Direktīva 93/38/EEK — Ūdensapgādes, enerģētikas, transporta un telekomunikāciju nozares — Jēdzieni tīklu “apsaimniekošana” un “nodrošināšana”, lai iedzīvotājiem sniegtu pakalpojumus dzelzceļa transporta jomā — Dzelzceļa infrastruktūras darbi)

6.8.2005   
            
            
               LV
            
            
               Eiropas Savienības Oficiālais Vēstnesis
            
            
               C 193/6
            
         
      TIESAS SPRIEDUMS
   
   (otrā palāta)
   2005. gada 16. jūnijā
   apvienotajās lietās C-462/03 un 463/03 (Bundesvergabeamt lūgums sniegt prejudiciālu nolēmumu) Strabag AG, Kostmann GmbH pret Österreichische Bundesbahnen
       (1)
   
   (Publiskie iepirkumi - Direktīva 93/38/EEK - Ūdensapgādes, enerģētikas, transporta un telekomunikāciju nozares - Jēdzieni tīklu “apsaimniekošana” un “nodrošināšana”, lai iedzīvotājiem sniegtu pakalpojumus dzelzceļa transporta jomā - Dzelzceļa infrastruktūras darbi)
   (2005/C 193/08)
   tiesvedības valoda — vācu
   Apvienotajās lietās C-462/03 un 463/03 par lūgumu sniegt prejudiciālu nolēmumu atbilstoši EKL 234. pantam, ko Bundesvergabeamt (Federālais iepirkumu birojs, Austrija) iesniedza ar lēmumiem, kas pieņemti 2003. gada 27. oktobrī un kas Tiesā reģistrēti 2003. gada 4. novembrī, tiesvedībā Strabag AG, Kostmann GmbH pret Österreichische Bundesbahnen, Tiesa (otrā palāta) šādā sastāvā: palātas priekšsēdētājs K. V. A. Timmermanss [C. W. A. Timmermans] (referents), tiesneši R. Silva de Lapuerta [R. Silva de Lapuerta], R. Šintgens [R. Schintgen], Dž. Arestis [G. Arestis] un J. Klučka [J. Klučka], ģenerāladvokāts F. Ležē [P. Léger], sekretārs R. Grass [R. Grass], 2005. gada 16. jūnijā ir pasludinājusi spriedumu, kura rezolutīvā daļa ir šāda:
   Ja līgumslēdzējs subjekts, veicot kādu no Padomes 1993. gada 14. jūnija Direktīvas 93/38/EEK, ar ko koordinē līgumu [iepirkumu] piešķiršanas procedūras, kuras piemēro subjekti, kas darbojas ūdensapgādes, enerģētikas, transporta un telekomunikāciju nozarē, 2. panta 2. punktā īpaši minētajām darbībām, plāno, veicot šādu darbību, piešķirt piegādes, būvdarbu vai pakalpojumu iepirkumu vai organizēt konkursu, šo iepirkumu vai šo konkursu reglamentē šīs direktīvas noteikumi.
   
      (1)  OV C 21, 24.01.2004.